**PIRKIMO-PARDAVIMO SUTARTIS**

2021 m. balandžio 9 d. Nr. SR-1542

Vilnius

Valstybės įmonė Valstybės žemės fondas, duomenys kaupiami ir saugomi Juridinių asmenų registre, kodas 120093212, adresas Konstitucijos pr. 23-401 (korpusas A), Vilnius, atstovaujamas direktorės Linos Zinkevičienės, veikiančios pagal įmonės įstatus, patvirtintus Lietuvos Respublikos žemės ūkio ministro 2017 m. gruodžio 21 d. įsakymu 3D-831 „Dėl valstybės įmonės Valstybės žemės fondo įstatų tvirtinimo“ (toliau – Pirkėjas), ir UAB „Taiklu“, duomenys kaupiami ir saugomi Juridinių asmenų registre, kodas 304437662, adresas Ukrainiečių g. 4, Kaunas, atstovaujama Martyno Knyzelio, veikiančio pagal įmonės įstatus. (toliau – Tiekėjas), toliau kiekviena atskirai vadinama Šalimi, o abi kartu – Šalimis, sudarė šią sutartį (toliau – Sutartis).

* + - 1. **SUTARTIES DALYKAS**

1. Sutarties dalykas –elektros ir susijusios prekės.
2. Reikalavimai perkamoms Prekėms nurodyti techninėje specifikacijoje (Sutarties 2 priedas).
3. Prekės turi būti pristatytos ne vėliau kaip per 14 kalendorinių dienų nuo užsakymo gavimo (raštu ar el. paštu) dienos; t. y. iki šiame punkte nurodyto termino turi būti perduotos tinkamos Prekės ir abiejų Šalių pasirašytas Prekių perdavimo – priėmimo aktas, patvirtinantis tinkamą Prekių pristatymą ir jų savybių atitiktį Sutartyje nustatytiems reikalavimams.
4. Prekių pristatymo vieta – valstybės įmonės Valstybės žemės fondo struktūriniai padaliniai, esantys:
   1. Konstitucijos pr. 23, Vilnius;
   2. K. Donelaičio g. 33, Kaunas;
   3. S. Šimkaus g. 19, Klaipėda;
   4. Respublikos g. 63, Panevėžys;
   5. Tilžės g. 170, Šiauliai.
5. Sutarties galiojimo terminas – ne ilgiau kaip 3 mėnesiai nuo Sutarties sudarymo dienos.
   * + 1. **SUTARTIES PAGRINDAS**
6. Sutarties pagrindas – Tiekėjo 2021 m. balandžio 1 d. pasiūlymas ir valstybės įmonės Valstybės žemės fondo nuolatinės viešųjų pirkimų komisijos 2021 m. balandžio 7 d. protokolas Nr. VP-53.
   * + 1. **SUTARTIES KAINA**
7. Sutartyje nustatoma fiksuota kaina (toliau – kaina). Į kainą įskaitoma Prekių kaina, visi mokesčiai ir rinkliavos bei kitos išlaidos, susijusios su Sutarties vykdymu.
8. Sutartimi nustatoma Prekių kaina:

*Lentelė 1. Prekių kaina.*

| Eil. Nr. | Prekės  pavadinimas | Mato  vienetas | Kiekis | Vieneto kaina, Eur be PVM | PVM  Eur/  vienetui | Bendra kaina,  Eur su PVM  4x(5+6) |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
|  | Žibintuvėlis | vnt. | 7 | 9,00 | 1,89 | 76,23 |
|  | Įkraunamas prožektorius | vnt. | 8 | 9,00 | 1,89 | 87,12 |
|  | Racijos komplektas | Kompl. | 1 | 82,00 | 17,22 | 99,22 |
|  | Galvos žibintuvėlis | vnt. | 3 | 7,14 | 1,50 | 25,92 |
|  | Universalus įkroviklis | vnt. | 1 | 5,00 | 1,05 | 6,05 |
|  | Starteris | vnt. | 1 | 0,19 | 0,04 | 0,23 |
|  | AAA elementų įkroviklis | vnt. | 5 | 12,00 | 2,52 | 72,60 |

1. Pradinės sutarties vertė: 367,37 Eur su PVM (trys šimtai šešiasdešimt septyni Eur 37 ct), PVM sudaro 63,76 Eur (šešiasdešimt trys Eur 76 ct). Pradinės sutarties vertė Eur be PVM – 303,61 Eur (trys šimtai trys Eur 61 ct).
2. Į Prekių kainą yra įskaičiuotos visos išlaidos ir mokesčiai, susiję su Prekių tiekimu. Tiekėjas vykdo visas mokestines prievoles, kurios gali atsirasti tiekiant Sutartyje nurodytas Prekes, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).
3. Prekių kaina, nurodyta Sutarties 8 punkto 1 lentelės 7 skiltyje, Sutarties galiojimo laikotarpiu gali būti perskaičiuojama (didinama ar mažinama) pasikeitus (padidėjus ar sumažėjus) pridėtinės vertės mokesčiui (toliau – PVM), kuris turėjo tiesioginės įtakos šiems įkainiams, raštiškai susitarus Pirkėjui ir Tiekėjui Perskaičiuojama tik ta kainos dalis, kuriai turėjo įtakos pasikeitęs PVM, ir tik pasikeitusio mokesčio dydžiu. Kainos perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, kreipdamasis į Pirkėją raštu, pateikdamas konkrečius skaičiavimus dėl pasikeitusio mokesčio įtakos įkainiui. Pirkėjas taip pat turi teisę inicijuoti kainos perskaičiavimą dėl pasikeitusio (padidėjusio ar sumažėjusio) PVM. Kainos perskaičiavimas dėl kitų mokesčių pasikeitimo ar kitais atvejais nebus atliekamas.
4. Už Prekes negali būti taikomi Sutartyje nenumatyti mokesčiai.
5. Prekės ar paslaugos, kurios nenumatytos teikti pagal Sutartyje nurodytas kainas (Sutarties 8 punktas), yra atskiro viešojo pirkimo objektas. Už Sutartyje nenurodytas, tačiau Tiekėjo dėl kokių nors priežasčių suteiktas Prekes ar paslaugas (jeigu taip įvyktų), Pirkėjas nemoka.

**IV. MOKĖJIMO SĄLYGOS**

1. Prekių perdavimas ir priėmimas įforminamas Prekių perdavimo – priėmimo aktu, kurį pasirašydamos Šalys patvirtina tinkamą pristatytų Prekių kiekį ir komplektiškumą.
2. Už faktiškai pristatytas ir Sutarties reikalavimus atitinkančias Prekes (po Sutarties 14 punkte nurodyto akto pasirašymo) Pirkėjas atsiskaito mokėjimo pavedimu per 30 (trisdešimt) kalendorinių dienų nuo tinkamai išrašytos PVM sąskaitos faktūros pateikimo informacinėje sistemoje „E. sąskaita“ dienos, pervesdamas pinigus į Tiekėjo atsiskaitomąją sąskaitą, nurodytą Sutarties XIII skyriuje.
3. Tiekėjas sąskaitą privalo pateikti naudodamasis informacinės sistemos „E. sąskaita“ priemonėmis. Nesant galimybių PVM sąskaitos faktūros pateikti informacinėje sistemoje, Tiekėjas PVM sąskaitą faktūrą turi pateikti Sutarties XIII skyriuje nurodytu elektroniniu paštu.
4. Tiekėjo pateikta PVM sąskaita faktūra privalo atitikti Lietuvos Respublikos įstatymų reikalavimus. PVM sąskaitoje faktūroje privalo būti aiškiai nurodomos faktiškai pristatytos Sutarties reikalavimus atitinkančios Prekės. PVM sąskaitoje faktūroje nurodomos Prekės ir jų kainos turi atitikti nurodytas Sutarties 3 priedo 1 lentelėje.
5. Jeigu Tiekėjo pateikta PVM sąskaita faktūra neatitinka Sutarties 17 punkto reikalavimų arba joje yra klaidų, Pirkėjas tokią PVM sąskaitą faktūrą grąžina Tiekėjui. Šiuo atveju laikoma, kad PVM sąskaita faktūra nebuvo pateikta ir Pirkėjui prievolės, nurodytos Sutarties 15 punkte, neatsirado.

**V. ŠALIŲ TEISĖS IR ĮSIPAREIGOJIMAI**

1. Tiekėjas įsipareigoja:
   1. po Pirkėjo užsakymo pateikimo (raštu ar el. paštu) be papildomo mokesčio pristatyti Sutarties 3 punkte nustatytu terminu užsakyme nurodytas Prekes, atitinkančias Sutarties 2 priede nustatytus reikalavimus, Sutarties 4 punkte nurodytu Pirkėjo adresu;
   2. kartu su Prekėmis pateikti Prekių naudojimo ir priežiūros instrukcijas, bei konsultuoti Pirkėją su Prekių naudojimu susijusiais klausimais;
   3. užtikrinti, kad Sutartį vykdys tik tokią teisę turintys asmenys;
   4. nedelsiant informuoti Pirkėją apie visus įvykius, kurie gali turėti įtakos Sutarties tinkamo vykdymo užtikrinimui, taip pat apie Tiekėjo rekvizitų pasikeitimą ne vėliau kaip per 5 darbo dienas nuo tokių pasikeitimų atsiradimo dienos;
   5. be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys.
2. Pirkėjas įsipareigoja:
   1. sumokėti Tiekėjui už tinkamai pristatytas, Sutarties reikalavimus atitinkančias Prekes pagal Sutarties sąlygas;
   2. be Tiekėjo raštiško sutikimo neperleisti iš Sutarties kylančių teisių ir pareigų tretiesiems asmenims;
   3. informuoti Tiekėją apie visas aplinkybes, kurios gali turėti įtakos Sutarties tinkamo vykdymo užtikrinimui, taip pat apie Pirkėjo rekvizitų pasikeitimą ne vėliau kaip per 5 darbo dienas nuo tokių pasikeitimų dienos.

1. **REIKALAVIMAI PREKIŲ KOKYBEI**
2. Perduodamos Prekės turi būti naujos ir atitikti techninėje specifikacijoje (Sutarties 2 priedas) bei Tiekėjo pateiktame pasiūlyme nurodytus reikalavimus Prekėms. Tiekėjas suteikia Pirkėjui išsamią informaciją apie perduodamų Prekių kokybę, saugumą, garantijos laiką ir kartu su Prekėmis perduoda Pirkėjui dokumentus, patvirtinančius, kad Prekės atitinka keliamus kokybės reikalavimus.
3. Jeigu gautos Prekės neatitinka joms keliamų reikalavimų, Tiekėjas įsipareigoja pakeisti nekokybiškas/netinkamas Prekes kokybiškomis ir atitinkančiomis užsakymo sąlygas, kiekį, kokybę, Prekėmis per 5 (penkias) darbo dienas nuo raštiško pranešimo apie neatitinkančias užsakymo sąlygų Prekes gavimo dienos. Tiekėjas atveža Prekes ir pasiima atgal netinkamas Prekes savo lėšomis.
4. Jei po Prekiųperdavimo Pirkėjui išryškėja paslėpti Prekių trūkumai, kurie atsirado ne dėl to, kad Pirkėjas pažeidė Prekių naudojimo ir /ar saugojimo taisykles, Pirkėjas per 5 (penkias) darbo dienas turi pranešti apie tokius neatitikimus Tiekėjui, nurodydamas protingą terminą, per kurį Tiekėjas turi pašalinti Prekių trūkumus. Gavęs pranešimą, Tiekėjas per pranešime nurodytą terminą privalo pakeisti Prekes tinkamos kokybės Prekėmis, pašalinti trūkumus. Jeigu per pranešime nurodytą terminą Tiekėjas nepašalina trūkumų, jis turi atlyginti Pirkėjo turėtas išlaidas dėl trūkumų šalinimo.

**VII. ŠALIŲ ATSAKOMYBĖ**

1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
2. Jei Tiekėjas nepristato Prekių Sutarties 3 punkte nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 procento dydžio delspinigius nuo laiku nepateiktų Prekių kainos už kiekvieną termino praleidimo dieną. Pirkėjas turi teisę priskaičiuotų delspinigių suma mažinti savo piniginę prievolę Tiekėjui.
3. Jei Pirkėjas neatsiskaito už faktiškai pristatytas Sutarties reikalavimus atitinkančias Prekes per Sutartyje (Sutarties 15 punktas) nustatytą terminą, nuo kitos dienos po termino sumokėti pabaigos Tiekėjo reikalavimu pradedami skaičiuoti delspinigiai po 0,05 procento nuo nesumokėtos kainos dalies už kiekvieną termino praleidimo dieną.
4. Netesybų sumokėjimas neatleidžia Šalių nuo pareigos vykdyti Sutartimi prisiimtų įsipareigojimų.

VIII. NenugalimOS jėgOS aplinkybės *(FORCE MAJEURE)*

1. Lietuvos Respublikos teisės aktuose nustatyta tvarka Šalis atleidžiama nuo atsakomybės už sutartimi nustatytų įsipareigojimų neįvykdymą, dalinį neįvykdymą arba netinkamą įvykdymą, jeigu ji įrodo, kad tai atsitiko dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir, kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, sutarties Šalis neturi reikiamų finansinių išteklių arba skolininko kontrahentai pažeidžia savo prievoles. Nenugalimos jėgos aplinkybės ir atleidimo nuo atsakomybės sąlygos nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo" ar jį pakeičiančiais norminiais teisės aktais
2. Šalis, neįvykdžiusi sutartinių įsipareigojimų (negalinti vykdyti sutartinių įsipareigojimų dėl nenugalimos jėgos aplinkybių), privalo ne vėliau kaip per 3 kalendorines dienas nuo šių aplinkybių atsiradimo raštu apie tai pranešti kitai Šaliai bei pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimą nurodytu būdu privaloma pateikti ir išnykus įsipareigojimų nevykdymo (neįvykdymo) pagrindui.
3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba nuo pranešimo apie jas pateikimo momento (29 punktas).

**IX. SUTARTIES ĮSIGALIOJIMAS, GALIOJIMO TERMINAS, PIRMALAIKIS NUTRAUKIMAS**

1. Sutartis įsigalioja po jos pasirašymo dienos ir galioja iki Sutarties 5 punkte nurodyto termino pabaigos.
2. Sutartis bet kuriuo metu pirma laiko gali būti nutraukta rašytiniu Šalių susitarimu.
3. Pirkėjas turi teisę vienašališkai nutraukti Sutartį, jeigu Tiekėjas nevykdo savo sutartinių įsipareigojimų, arba vykdo juos netinkamai, prieš 15 dienų raštu pranešęs apie tai Tiekėjui. Jeigu Sutartis nutraukiama dėl Tiekėjo kaltės, Tiekėjas privalo padengti visus su Sutarties nutraukimu susijusius nuostolius.
4. Pirkėjas, prieš 15 dienų raštu pranešęs Tiekėjui, gali nutraukti Sutartį pirma laiko, jei Tiekėjas pateikia Sutarties 29 punkte nurodytą pranešimą dėl nenugalimos jėgos aplinkybių atsiradimo.
5. Nutraukus Sutartį pirma laiko ar pasibaigus jos galiojimo terminui, Šalių finansinės prievolės, atsiradusios iki Sutarties nutraukimo ar galiojimo termino pabaigos, lieka galioti iki visiško jų įvykdymo.

**X. TAIKOMA TEISĖ IR GINČŲ SPRENDIMO TVARKA**

1. Sutarčiai aiškinti bei ginčams dėl Sutarties vykdymo spręsti taikoma Lietuvos Respublikos teisė.
2. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

**XI. KITOS SUTARTIES SĄLYGOS**

1. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatyme nustatyta tvarka ir pagrindais.
2. Pirkimo sutarties vykdymui tiekėjas pasitelks: subtiekėjų pasitelkti nenumatoma (*nurodyti, jei sutarties vykdymui ketinama pasitelkti subtiekėjus*).
3. Jei Tiekėjas sutarties vykdymui ketina pasitelkti subtiekėjus, pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjų kvalifikacija yra tinkama, jie yra pajėgūs ir kompetentingi tinkamam jiems pavestų sutartinių įsipareigojimų vykdymui. Keičiamų sutartyje nurodytų subtiekėjų kvalifikacija negali būti mažesnė (atsižvelgiant į jiems pavestų atlikti sutartinių įsipareigojimų dalį) nei tų, kurie buvo nurodyti Pirkimo sutartyje. Tiekėjas bet kokiu atveju pats atsako už tinkamą sutartinių įsipareigojimų vykdymą, nepaisant to, ar trečiųjų asmenų dalyvavimas, vykdant Pirkimo sutartį, buvo anksčiau nurodyta tvarka suderintas.
4. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.
5. Sutartis sudaryta dviem vienodą juridinę galią turinčiais egzemplioriais – po vieną kiekvienai iš Šalių.
6. Šalių atsakingi asmenys už Sutarties vykdymą:
   1. Pirkėjo – Bendrųjų reikalų skyriaus ūkvedys-vairuotojas Olegas Paškevičius, tel. 8 614 45467, el. p. [olegas.paskevicius@vzf.lt](mailto:olegas.paskevicius@vzf.lt);

Tiekėjo – Direktorius, Martynas Knyzelis, tel. 860996170, el.p. [info@taiklu.lt](mailto:info@taiklu.lt)

**XII. SUTARTIES PRIEDAI**

1. Sutartis turi 2 priedus, kurie yra neatskiriama Sutarties dalis:
   1. „Prekių perdavimo – priėmimo aktas“ – 1 priedas;
   2. „Techninė specifikacija“ – 2 priedas;

**XIII. ŠALIŲ REKVIZITAI**

|  |  |  |  |  |  |
| --- | --- | --- | --- | --- | --- |
| **Pirkėjas:** | | | **Tiekėjas:** | | |
| **Valstybės įmonė Valstybės žemės fondas**  Konstitucijos pr. 23-401 (A korpusas),  08105 Vilnius  Įmonės kodas 120093212  PVM kodas LT200932113 A/s LT43 7044 0600 0032 3498 AB SEB bankas  Tel.: (8 5) 262 3000  El. paštas: [info@vzf.lt](mailto:info@vzf.lt)  Internete: <http://www.vzf.lt> | | | **UAB „Taiklu“**  Kodas 304437662  PVM mokėtojo kodas LT100010626312  Ukrainiečių g. 4, 45234 Kaunas  A.s. LT07 7044 0600 0813 4877  AB SEB bankas  Tel. (8 609) 96170  El. paštas info@taiklu.lt | | |
|  |  |  | |  |  |
| A.V. |  | A.V. | |  |  |
|  | (parašas) |  | | (parašas) |  |
|  |  |  | |  |  |
|  | Lina Zinkevičienė |  | | Martynas Knyzelis |  |
|  | (vardas, pavardė) |  | | (vardas, pavardė) |  |